Taddart di tmetti, ɣur-s tuddsa-ines n yiman-is, i tt-isemgarden ɣef tiyaḍ. Tajmaɛt n taddart, d taseddut i yesedduyen lecɣal n yimezdaɣ. D nettat i iferrun timsal gar yimezdaɣ, rnu tetteg leqwanen iɣef ara teddu tudert n yimezdaɣ-is. Tesɛa azal d ameqqran ɣer yimzdaɣ, ttilin akk ddaw leɛanaya-s. Amedya seg uɣmis «Aɣmis n yimaziɣen» : «Tajmaɛt zik-nni, mačči kan i yiɣimi neɣ i usteɛfu, tesɛa azal d yiswi di tmetti.»83 Amedya-a yemla-aɣ-d belli, tajmaɛt n taddart, tesɛa azal d ameqqran di tmetti, mačči kan i yiɣimi.